CELEX: 32015D1067
Language: bg
Date: 2015-07-01 00:00:00
Title: Решение за изпълнение (ЕС) 2015/1067 на Комисията от 1 юли 2015 година относно мярка, наложена от Испания в съответствие с Директива 2006/42/ЕО на Европейския парламент и на Съвета, състояща се в забрана на пускането на пазара на машинна ножовка, произведена от Yongkang Hengfa Electrical Appliance Co. Ltd., Китай (нотифицирано под номер С(2015) 4360) (Текст от значение за ЕИП)

3.7.2015   
            
            
               BG
            
            
               Официален вестник на Европейския съюз
            
            
               L 174/28
            
         РЕШЕНИЕ ЗА ИЗПЪЛНЕНИЕ (ЕС) 2015/1067 НА КОМИСИЯТА
   от 1 юли 2015 година
   относно мярка, наложена от Испания в съответствие с Директива 2006/42/ЕО на Европейския парламент и на Съвета, състояща се в забрана на пускането на пазара на машинна ножовка, произведена от Yongkang Hengfa Electrical Appliance Co. Ltd., Китай
   
      
         (нотифицирано под номер С(2015) 4360)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО (1), и по-специално член 11, параграф 3 от нея,
   като има предвид, че:
   
               (1)
            
            
               Испания е уведомила Комисията за мярка за забрана на пускането на пазара на машинна ножовка, тип Practyl/JS-HF-55-1, произведена от Yongkang Hengfa Electrical Appliance Co. Ltd., Китай, внасяна от Adeo Services, Франция, и разпространявана в Испания от Leroy Merlin, Испания.
            
         
               (2)
            
            
               Машинната ножовка е имала маркировка CE, в съответствие с Директива 2006/42/ЕО.
            
         
               (3)
            
            
               Причината за предприемането на мярката е несъответствието на машинната ножовка на съществените изисквания за безопасност и опазване на здравето, установени в приложение I към Директива 2006/42/ЕО, точки 1.3.2 „Опасност от счупване при използване“, 1.3.4 „Опасност от повърхности, ръбове и ъгли“, 1.4.1 „Общи изисквания към предпазителите и предпазните устройства“ и 1.4.2 „Специални изисквания към предпазителите“, на основание на факта, че машината не е преминала успешно изпитването на здравина и създава риск от порязване и от допир до работните елементи.
            
         
               (4)
            
            
               Испания е информирала дистрибутора и вносителя за тези недостатъци. Вносителят доброволно е предприел необходимите мерки за изтегляне от пазара на продуктите, които не съответстват на изискванията.
            
         
               (5)
            
            
               Наличната документация, направените коментари и предприетите действия на заинтересованите страни показват, че машинната ножовка, тип Practyl/JS-HF-55-1 не съответства на съществените изисквания за безопасност и опазване на здравето съгласно Директива 2006/42/ЕО. Следователно е уместно предприетата от Испания мярка да се смята за обоснована.
            
         ПРИЕ НАСТОЯЩОТО РЕШЕНИЕ:
   Член 1
   Предприетата от Испания мярка за забрана на пускането на пазара на машинна ножовка, тип Practyl/JS-HF-55-1, произведена от Yongkang Hengfa Electrical Appliance Co. Ltd., е обоснована.
   Член 2
   Адресати на настоящото решение са държавите членки.
   
      Съставено в Брюксел на 1 юли 2015 година.
      
         
            За Комисията
         
         Elżbieta BIEŃKOWSKA
         
            Член на Комисията
         
      
   
   
      (1)  ОВ L 157, 9.6.2006 г., стр. 24.